पाएं अपने शहर की ताज़ा ख़बरें और फ्री ई-पेपरडाउनलोड करें
सीबीएसई की ओर से 10वीं कक्षा के परीक्षा परिणाम की तिथि घोषित किए जाने के साथ ही स्कूलों में परीक्षा परिणाम तैयार करने का कार्य शुरू हो गया है। स्कूलों की ओर से अनुभवी टीचरों की कमेटी गठित करेंगे, जो विद्यार्थियों की पढ़ाई का मूल्यांकन करेंगे। इसके बाद उन्हें सीबीएसई में भेजा जाएगा।
हालांकि अभी यह तय करना होगा कि पूर्व की तरह परिणाम तय शिक्षक घर से करेंगे अथवा विशेष अनुमति के साथ लॉकडाउन में स्कूल पहुंचेंगे जिसके आधार पर विद्यार्थियों का परिणाम तय होगा। परीक्षा परिणाम 20 जून को घोषित किया जाएगा। लगभग हर विद्यार्थी को परीक्षा क्लियर करने का अवसर मिल गया। ऐसे विद्यार्थी जो 20 जून को घोषित परिणाम में अपने नंबरों से संतुष्ट नहीं होंगे। उन्हें कोरोना से हालात सुधरने पर एक और परीक्षा देने का अवसर दिया जाएगा।
गौरतलब है कि कोरोना वायरस के बढ़ते संक्रमण को देखते हुए इस वर्ष 10वीं की बोर्ड परीक्षाएं रद्द की जा चुकी हैं, वहीं 12वीं की बोर्ड परीक्षाएं स्थगित की गई हैं। रिजल्ट के लिए 3 साल में स्कूल के सबसे बेहतर नतीजे वाले साल को आधार वर्ष माना जाएगा। विषयवार अंक निर्धारित करने का भी यही तरीका होगा। आधार वर्ष में 10 वीं की परीक्षा में शामिल सभी छात्रों के औसत अंक के बराबर ही 2020-21 का नतीजा तैयार होगा।
आंतरिक मूल्यांकन के 20 अंक पहले की तरह जुड़ेंगे
10वीं के नतीजों में हर विषय के 100 अंकों में 20 फीसदी अंक आंतरिक मूल्यांकन और 80 प्रतिशत बोर्ड परीक्षाओं के होते हैं। आंतरिक मूल्यांकन के 20 अंक पहले की तरह जुड़ेंगे।
परीक्षा परिणाम तैयार करने का शेड्यूल
इस फॉर्मूले से जोड़े जाएंगे 100 अंक
आठ लोगों की कमेटी तैयार करेगी रिजल्ट
डीडब्ल्यूपीएस की प्राचार्या डॉ. अनीता शर्मा ने बताया कि सीबीएसई की ओर से रिजल्ट तैयार करने को लेकर बोर्ड की ओर से फार्मूला मिल गया है। आठ सदस्यीय रिजल्ट कमेटी बनाई जाएगी जिसमें स्कूल के प्रिंसिपल के अलावा सात शिक्षक होंगे जिनमें मैथ, सोशल साइंस, साइंस और दो लैंग्वेज टीचर होंगे। इसके अतिरिक्त बोर्ड के नोटिफिकेशन के अनुसार कमेटी में दो टीचर पड़ोस के स्कूल से भी रखे जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn